Lolland-Falsters Stifts-Tidende, 1845-01-13
Høiesteret har i Tirsdags paakiendt den mod Malersvend Johan Christian Henrik Hardt anlagte Sag, under hvilken han var sat under Tiltale for Forfærdigelsen af falske Bancosedler og ved Lands-Over- samt Hof= og Stads=Rettens Dom bleven anseet med 16 Aars Fæstningsarbeide, efter Bestemmelsen i Forordningen 11te April 1840 §s. 70, 71 og 72. Den 16de Juni forrige Aar blev Arrestanten, der er 38 Aar gammel, anholdt, idet han vilde hos Høker Storm paa Gammelamagertorv udgive en falsk Rigsbankdalerseddel til Betaling af nogle sammesteds kjøbte Varer. Ved de i Sagen optagne Forhører har han vedgaaet, at have i nogle Aar, i de sidste 4 fornemmelig efter en større Maalestok, befattet sig med at forfærdige falske Enrigsbankdalersedler. Ved Undersøgelse paa hans Bopæl ere Apparaterne til denne Fabrikation fundne, ligesom der ogsaa sammesteds, deels i rede Penge, deels i Obligationer og en Sparekassebog, er fundet 8296 Rbd. 28 s. Han har erklæret, at med Undtagelse af 1000 Rbd., hvilke han har vundet i Classelotteriet, og 700 Rbd., hvilke han har erhvervet ved Handel med Kobberstik og ved Arbeide som Malersvend, er det anførte Beløb tilveiebragt ved Udgivelsen af de af ham forfærdigede falske Sedler, og han har anslaaet det af ham i det Hel forfærdigede og udgivne Antal til 7,500 Stykker. Maaden, hvorpaa han omsatte Sedlerne, var ved at kjøbe Varer hos Smaa handlere til et Beløb af indtil 1 Mk., hvorfor han gav en falsk Seddel og erholdt Penge tilbage. Jdeen til Forfærdigelse af Sedler er opstaaet hos ham ved hans Bekjendtskab, med en nu afdød Kobberstikker Nielsen, der havde stukket en Plade, som han solgte til Arrestanten for 10 Rbd., da han ikke længer selv vilde afbenytte den. Arrestanten, der tidligere havde gaaet Nielsen tilhaande med at udgive de af denne forfærdigede falske Rigsbankdalersedler, anskaffede sig nu en Presse, som han benyttede til Fabricationen. Som Motiv til Gierningen har han angivet, at Maler professionen gav kun maadeligt Udbytte, og at han befrygtede en trængende Forfatning i ældre Dage. Han har stedse levet meget sparsommeligt; hans Hu har altid staaet til at lægge saa mange Penge op som det stod i hans Magt. Paa Grund heraf drak han aldrig Spiritus eller Kaffe, heller ikke pleiede han at spise varm Middagsmad, men indskrænkede sig til Thee og Smørrebrød, af hvilket han kunde skaffe sig langt mere end han behøvede, naar han udgav de falske Sedler, da der neppe hengik nogen Dag, uden at han afsatte nogle, høist sjelden kun een, i Almindelighed 3 a 4; undertiden kunde han endog drive det til 6 a 8 Stykker. Han har forøvrigt kun et Par enkelte Gange, og det endog i det sidste Aar, været udsat for Anholdelse i Anledning af Udgivelsen, men er dog undgaaet det ved Flugten. Ved saadanne Leiligheder har han givet sig selv det Løfte, at ophøre med Forbrydelsen, men hans Gierrighed lod ham ikke holde det. For Sedler, der ere blevne indleverede til Banken af vedkommende Jhændehavere og erstattede disse, har den igjen erholdt Erstatning af Arrestanten for 4 a 5000 Stykker, der af ham ere vedkjendte som henhørende til hans falske Fabrikation, ligesom den har reserveret sin Ret med Hensyn til de Sedler, som senere maatte blive erstattede. Høiesterets Dom i Sagen lyder saaledes: "Lands-Over- samt Hof- og StadsRettens Dom bør ved Magt at stande. J Salarium til Advocat Rotwitt for Høiesteret betaler Tiltalte 20 Rbd. Sølv. (Fædrel.)